พอดีมีอะไรกับแฟนแล้วถุงยาวขาดหลังจากกินยาคุมฉุกเฉินไปแล้ว ครบรอบประจำเดือนมาปกติ แบบนี่ต้องกินยาคุมต่อไปไหมคะ (ปกติมีอะไรกับแฟนแฟนใส่ถุงตลอดค่ะ)
สวัสดีค่ะ การมีเพศสัมพันธ์แล้วถุงยางอนามัยมีการขาดรั่วนั้น เป็นโอกาสทำให้น้ำอสุจิเล็ดลอดออกมาสู่ช่องคลอด และเกิดการตั้งครรภ์ได้การใช้ยาคุมฉุกเฉินตามไปในกรณีนี้จึงมีความจำเป็น หากได้กินภายใน 72 ชั่วโมงหลังมีเพศสัมพันธ์ จะช่วยลดโอกาสการตั้งครรภ์ลงได้ 80-90%และหากประจำเดือนมาตามรอบเดือนแล้วก็แสดงว่าไม่ได้ตั้งครรภ์ แต่หากยังไม่สบายใจสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ การใช้ยาคุมฉุกเฉินไม่ต้องกินต่อเนื่อง กินแค่ครั้งเดียวหลังมีเพศสัมพันธ์ หลังจากนี้สามารถใช้ถุงยางอนามัยป้องกันขณะมีเพศสัมพันธ์ต่อไปได้ค่ะ